Document ID: 32008D0787

KOMISIJAS LĒMUMS
(2008. gada 3. oktobris),
ar kuru groza Lēmumu 2006/410/EK, ar ko saskaņā ar Padomes Regulas (EK) Nr. 1782/2003 10. panta 2. punktu, 143.d un 143.e pantu nosaka summas, kuras piešķir ELFLA, un summas ELGF izmaksu finansēšanai
(2008/787/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 12. panta 2. un 3. punktu,
tā kā:
(1)
Komisijas Lēmumā 2006/410/EK (2) ir noteiktas summas, ko piešķir ELFLA, un noteikta neto bilance ELGF izmaksu finansēšanai saskaņā ar 10. panta 2. punktu, 143.d un 143.e pantu Padomes Regulā (EK) Nr. 1782/2003 (3), ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un 4. panta 1. punktu Padomes Regulā (EK) Nr. 378/2007 (4), ar ko paredz noteikumus par brīvprātīgu modulāciju tiešajiem maksājumiem, kuri noteikti Regulā (EK) Nr. 1782/2003.
(2)
Summas aprēķins saskaņā ar Regulas (EK) Nr. 1782/2003 10. panta 2. punktu ir mainījies. Tas ir skaidrojams ar to summu pieaugumu, kurām piemēro modulāciju, un atbilstoši Regulas (EK) Nr. 1782/2003 12. panta 1. punktam piešķirto atbalsta papildu summu pārskatīšanu.
(3)
Komisijas Lēmumā 2008/788/EK (5) ir noteiktas neto summas, ko iegūst brīvprātīgās modulācijas piemērošanas rezultātā Portugālē 2009.-2012. gadam saskaņā ar Regulas (EK) Nr. 378/2007 4. panta 1. punktu.
(4)
23. panta 2. punktā Padomes 2008. gada 29. aprīļa Regulā (EK) Nr. 479/2008 par vīna tirgus kopējo organizāciju, ar ko groza Regulas (EK) Nr. 1493/1999, (EK) Nr. 1782/2003, (EK) Nr. 1290/2005 un (EK) Nr. 3/2008 un atceļ Regulas (EEK) Nr. 2392/86 un (EK) Nr. 1493/1999 (6), ir noteiktas summas, kas būs pieejamas kā papildu Kopienas līdzekļi pasākumiem vīna ražošanas reģionos atbilstīgi lauku attīstības programmai, ko finansē saskaņā ar Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (7).
(5)
Tāpēc attiecīgi jāgroza Lēmums 2006/410/EK,
IR NOLĒMUSI ŠĀDI.
Vienīgais pants
Lēmumu 2006/410/EK groza šādi.
1.
Nosaukumu aizstāj ar šādu:
2.
Vienīgo pantu aizstāj ar šādu:
“Vienīgais pants
Summas, ko 2007.-2013. budžeta gadam piešķir Eiropas Lauksaimniecības fondam lauku attīstībai (ELFLA) saskaņā ar Regulas (EK) Nr. 1782/2003 10. panta 2. punktu, 143.d un 143.e pantu, Regulas (EK) Nr. 378/2007 4. panta 1. punktu un Regulas (EK) Nr. 479/2008 23. panta 2. punktu, kā arī neto bilance ELGF izmaksu finansēšanai, ir noteiktas šā lēmuma pielikumā.”
3.
Pielikumu aizstāj ar šā lēmuma pielikuma tekstu.
Briselē, 2008. gada 3. oktobrī

Labels: 15
19